CELEX: 32017D0615
Language: hr
Date: 2017-03-30 00:00:00
Title: Provedbena odluka Komisije (EU) 2017/615 оd 30. ožujka 2017. o prihvaćanju prijedloga skupine proizvođača izvoznika i Kineske gospodarske komore za uvoz i izvoz strojeva i elektroničkih proizvoda u pogledu provedbe preuzete obveze iz Provedbene odluke 2013/707/EU

31.3.2017   
            
            
               HR
            
            
               Službeni list Europske unije
            
            
               L 86/14
            
         PROVEDBENA ODLUKA KOMISIJE (EU) 2017/615
   оd 30. ožujka 2017.
   o prihvaćanju prijedloga skupine proizvođača izvoznika i Kineske gospodarske komore za uvoz i izvoz strojeva i elektroničkih proizvoda u pogledu provedbe preuzete obveze iz Provedbene odluke 2013/707/EU
   EUROPSKA KOMISIJA,
   uzimajući u obzir Ugovor o funkcioniranju Europske unije („Ugovor”),
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna antidampinška uredba”), a posebno njezin članak 8.,
   uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (2) („Osnovna antisubvencijska uredba”), a posebno njezin članak 13.,
   nakon savjetovanja s odborom uspostavljenim na temelju članka 15. Osnovne antidampinške uredbe i članka 25. Osnovne antisubvencijske uredbe,
   budući da:
   A   POSTUPAK
   
   
               (1)
            
            
               Uredbom (EU) br. 513/2013 (3) Europska komisija („Komisija”) uvela je privremenu antidampinšku pristojbu na uvoz u Europsku uniju („Unija”) kristalnih silicijskih fotonaponskih modula („moduli”) i ključnih elemenata (tj. ćelija i pločica) podrijetlom ili poslanih iz Narodne Republike Kine („NRK”).
            
         
               (2)
            
            
               Skupina proizvođača izvoznika ovlastila je Kinesku gospodarsku komoru za uvoz i izvoz strojeva i elektroničkih proizvoda („CCCME”) da u njihovo ime Komisiji predloži preuzimanje obveze u vezi s cijenama, što je ona i učinila. Iz uvjeta te ponude za preuzimanje obveze u vezi s cijenama jasno je da je riječ o paketu pojedinačnih obveza u vezi s cijenama za svakog pojedinačnog proizvođača izvoznika kojim, zbog praktičnosti upravljanja, koordinira CCCME.
            
         
               (3)
            
            
               Odlukom 2013/423/EU (4) Komisija je prihvatila tu ponudu za preuzimanje obveze u vezi s cijenama u pogledu privremene antidampinške pristojbe. Uredbom (EU) br. 748/2013 (5) Komisija je izmijenila Uredbu (EU) br. 513/2013 radi uvođenja tehničkih izmjena potrebnih zbog prihvaćanja preuzimanja obveze u pogledu privremene antidampinške pristojbe.
            
         
               (4)
            
            
               Provedbenom uredbom (EU) br. 1238/2013 (6) Vijeće je uvelo konačnu antidampinšku pristojbu na uvoz u Uniju modula i ćelija podrijetlom ili poslanih iz NRK-a („predmetni proizvodi”). Provedbenom uredbom (EU) br. 1239/2013 (7) Vijeće je uvelo i konačnu kompenzacijsku pristojbu na uvoz predmetnih proizvoda u Uniju.
            
         
               (5)
            
            
               Nakon što je skupina proizvođača izvoznika („proizvođači izvoznici”) zajedno s CCCME-om dostavila obavijest o izmijenjenoj verziji preuzete obveze u vezi s cijenama, Komisija je Provedbenom odlukom 2013/707/EU (8) potvrdila prihvaćanje izmijenjene preuzete obveze u vezi s cijenama („preuzeta obveza”) za vrijeme primjene konačnih mjera.
            
         
               (6)
            
            
               Provedbenom odlukom 2014/657/EU (9) Komisija je prihvatila prijedlog proizvođačâ izvoznika i CCCME-a za pojašnjenja u pogledu provedbe preuzete obveze za predmetne proizvode obuhvaćene preuzetom obvezom, to jest module i ćelije podrijetlom ili poslane iz NRK-a, trenutačno razvrstane u oznake KN ex 8541 40 90 (oznake TARIC 8541409021, 8541409029, 8541409031 i 8541409039), koje proizvode proizvođači izvoznici („obuhvaćeni proizvod”). Antidampinške i kompenzacijske pristojbe iz uvodne izjave 4., kao i preuzeta obveza, zajednički se nazivaju „mjere”.
            
         
               (7)
            
            
               Provedbenom uredbom (EU) 2015/866 (10) Komisija je povukla prihvaćanje preuzete obveze za tri proizvođača izvoznika.
            
         
               (8)
            
            
               Provedbenom uredbom (EU) 2015/1403 (11) Komisija je povukla prihvaćanje preuzete obveze za još jednog proizvođača izvoznika.
            
         
               (9)
            
            
               Provedbenom uredbom (EU) 2015/2018 (12) Komisija je povukla prihvaćanje preuzete obveze za dva proizvođača izvoznika.
            
         
               (10)
            
            
               Obaviješću o pokretanju postupka objavljenom 5. prosinca 2015. u Službenom listu Europske unije
                   (13) Komisija je pokrenula ispitni postupak revizije zbog predstojećeg isteka antidampinških mjera.
            
         
               (11)
            
            
               Obaviješću o pokretanju postupka objavljenom 5. prosinca 2015. u Službenom listu Europske unije
                   (14) Komisija je pokrenula ispitni postupak revizije zbog predstojećeg isteka kompenzacijskih mjera.
            
         
               (12)
            
            
               Obaviješću o pokretanju postupka objavljenom 5. prosinca 2015. u Službenom listu Europske unije
                   (15) Komisija je pokrenula i djelomičnu privremenu reviziju oblika mjera.
            
         
               (13)
            
            
               Provedbenom uredbom (EU) 2016/115 (16) Komisija je povukla prihvaćanje preuzete obveze za još jednog proizvođača izvoznika.
            
         
               (14)
            
            
               Provedbenom uredbom (EU) 2016/185 (17), Komisija je konačnu antidampinšku pristojbu koja je Provedbenom uredbom (EU) br. 1238/2013 uvedena na uvoz predmetnih proizvoda podrijetlom ili poslanih iz Narodne Republike Kine proširila na uvoz predmetnih proizvoda poslanih iz Malezije i Tajvana, neovisno o tome jesu li deklarirani kao proizvodi podrijetlom iz Malezije i Tajvana.
            
         
               (15)
            
            
               Provedbenom uredbom (EU) 2016/184 (18) Komisija je konačnu kompenzacijsku pristojbu koja je Provedbenom uredbom (EU) br. 1239/2013 uvedena na uvoz predmetnih proizvoda podrijetlom ili poslanih iz Narodne Republike Kine proširila na uvoz predmetnih proizvoda poslanih iz Malezije i Tajvana, neovisno o tome jesu li deklarirani kao proizvodi podrijetlom iz Malezije i Tajvana.
            
         
               (16)
            
            
               Provedbenom uredbom (EU) 2016/1045 (19) Komisija je povukla prihvaćanje preuzete obveze za još jednog proizvođača izvoznika.
            
         
               (17)
            
            
               Provedbenom uredbom (EU) 2016/1382 (20) Komisija je povukla prihvaćanje preuzete obveze za još pet proizvođača izvoznika.
            
         
               (18)
            
            
               Provedbenom uredbom (EU) 2016/1402 (21) Komisija je povukla prihvaćanje preuzete obveze za još tri proizvođača izvoznika.
            
         
               (19)
            
            
               Provedbenom uredbom (EU) 2016/1998 (22) Komisija je povukla prihvaćanje preuzete obveze za još pet proizvođača izvoznika.
            
         
               (20)
            
            
               Provedbenom uredbom (EU) 2016/2146 (23) Komisija je povukla prihvaćanje preuzete obveze za još dva proizvođača izvoznika.
            
         
               (21)
            
            
               Nakon revizije zbog predstojećeg isteka mjera i privremene revizije spomenutih u uvodnim izjavama 10. do 12. Komisija je Provedbenom uredbom (EU) 2017/366 (24) i Provedbenom uredbom (EU) 2017/367 (25) zadržala mjere na snazi.
            
         
               (22)
            
            
               Obaviješću o pokretanju postupka objavljenom 3. ožujka 2017. u Službenom listu Europske unije
                   (26) Komisija je pokrenula i djelomičnu privremenu reviziju oblika mjera.
            
         
               (23)
            
            
               Provedbenom uredbom (EU) 2017/454 (27) Komisija je povukla prihvaćanje preuzete obveze za četiri proizvođača izvoznika.
            
         B   PREUZETA OBVEZA
   
   1.   Provedba preuzete obveze
   
   
               (24)
            
            
               Na temelju odredbi preuzete obveze proizvođači izvoznici zajedno s CCCME-om zatražili su savjetovanje s Komisijom 6. ožujka 2017. Proizvođači izvoznici i CCCME tvrdili su da bi trebalo zadržati sadašnju razinu najniže uvozne cijene do dovršetka djelomične privremene revizije iz uvodne izjave 22.
            
         
               (25)
            
            
               U svojoj su obavijesti proizvođači izvoznici i CCCME podsjetili da je jedan od ciljeva tekuće djelomične privremene revizije, koju je Komisija pokrenula na vlastitu inicijativu, ispitati može li se preuzeta obveza koja se temelji na najnižoj uvoznoj cijeni (koja podliježe mehanizmu redovite prilagodbe) i dalje smatrati primjerenim oblikom mjere. Budući da je najniža uvozna cijena povezana s mehanizmom prilagodbe, trebalo bi je zadržati na sadašnjoj razini kako bi se izbjegao svaki utjecaj na tekuću djelomičnu privremenu reviziju tijekom čitava njezina trajanja.
            
         
               (26)
            
            
               Obavijest koju je dostavio CCCME stavljena je na raspolaganje zainteresiranim stranama kako bi im se omogućilo da ostvare svoja prava na obranu u pogledu zadržavanja najniže uvozne cijene na sadašnjoj razini tijekom trajanja privremene revizije iz uvodne izjave 22.
            
         2.   Podnesci i ocjena
   
   
               (27)
            
            
               Jedna je strana tvrdila da CCCME-ov prijedlog predstavlja kršenje odredbi preuzete obveze kojima se predviđa da se sve izmjene preuzete obveze uvode u okviru privremene revizije, tijekom koje sve odredbe preuzete obveze ostaju na snazi. Ta je strana nadalje tvrdila da je mehanizam prilagodbe automatski te da ne postoji nikakav praktičan razlog da se najniža uvozna cijena zadrži na sadašnjoj razini dok ne bude poznat ishod tekuće privremene revizije.
            
         
               (28)
            
            
               Komisija prije svega napominje da su iz područja primjene klauzule preuzete obveze koju je navela spomenuta strana izričito isključene odredbe o prilagodbi.
            
         
               (29)
            
            
               Nadalje, funkcioniranje sustava prilagodbe najniže uvozne cijene doista je osmišljeno tako da bude automatsko. Tekuća privremena revizija oblika mjera tiče se temeljnog elementa postojeće mjere, ali njezin cilj sam po sebi nije revidirati sadržaj preuzete obveze. Sve odredbe preuzete obveze ostaju na snazi. Automatizam funkcioniranja mehanizma prilagodbe ne sprječava stranku koja je ponudila preuzimanje obveze da zatraži izmjenu, tim više kad je izmjena privremena. Izmjenom bi se samo privremeno zadržalo najnižu uvoznu cijenu na sadašnjoj razini dok ne bude poznat ishod privremene revizije oblika mjera.
            
         
               (30)
            
            
               Spomenuta strana spomenula je i ispitni postupak revizije koji je Komisija zaključila Provedbenom uredbom (EU) 2016/12 (28). Tu je reviziju zatražila strana koja nije uključena u preuzetu obvezu, a svrha revizije bila je razmotriti alternativno referentno mjerilo cijene za mehanizam prilagodbe (sekundarna mogućnost koja nije odmah funkcionalna). Tekuća privremena revizija usmjerena je na potrebu za preispitivanjem samog oblika mjera. Konačno, Komisija navodi slučaj kada je najniža uvozna cijena zadržana na postojećoj razini (29) do donošenja Provedbene odluke 2014/657/EU u pogledu pojašnjenja.
            
         
               (31)
            
            
               Na temelju navedenoga odbacuju se tvrdnje predmetne strane.
            
         3.   Prihvaćanje zadržavanja najniže uvozne cijene na sadašnjoj razini tijekom trajanja tekuće privremene revizije
   
   
               (32)
            
            
               Stoga, na temelju obavijesti koju su dostavili proizvođači izvoznici i CCCME, Komisija smatra primjerenim prihvatiti zadržavanje sadašnje razine najniže uvozne cijene do dovršetka tekuće djelomične privremene revizije iz uvodne izjave 22. i zaključiti savjetovanje s proizvođačima izvoznicima i CCCME-om,
            
         DONIJELA JE OVU ODLUKU:
   Članak 1.
   Prihvaća se prijedlog da se do dovršetka djelomične privremene revizije koju je pokrenula Komisija (30) najniža uvozna cijena zadrži na razini iz ožujka 2017. za prihvaćenu preuzetu obvezu koju su u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine ponudili proizvođači izvoznici navedeni u Prilogu Provedbenoj odluci 2013/707/EU, kako je naknadno izmijenjena, zajedno s Kineskom gospodarskom komorom za uvoz i izvoz strojeva i elektroničkih proizvoda.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 30. ožujka 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 176, 30.6.2016., str. 21.
   
   
      (2)  SL L 176, 30.6.2016., str. 55.
   
   
      (3)  SL L 152, 5.6.2013., str. 5.
   
   
      (4)  SL L 209, 3.8.2013., str. 26.
   
   
      (5)  SL L 209, 3.8.2013., str. 1.
   
   
      (6)  SL L 325, 5.12.2013., str. 1.
   
   
      (7)  SL L 325, 5.12.2013., str. 66.
   
   
      (8)  SL L 325, 5.12.2013., str. 214.
   
   
      (9)  SL L 270, 11.9.2014., str. 6.
   
   
      (10)  SL L 139, 5.6.2015., str. 30.
   
   
      (11)  SL L 218, 19.8.2015., str. 1.
   
   
      (12)  SL L 295, 12.11.2015., str. 23.
   
   
      (13)  SL C 405, 5.12.2015., str. 8.
   
   
      (14)  SL C 405, 5.12.2015., str. 20.
   
   
      (15)  SL C 405, 5.12.2015., str. 33.
   
   
      (16)  SL L 23, 29.1.2016., str. 47.
   
   
      (17)  SL L 37, 12.2.2016., str. 76.
   
   
      (18)  SL L 37, 12.2.2016., str. 56.
   
   
      (19)  SL L 170, 29.6.2016., str. 5.
   
   
      (20)  SL L 222, 17.8.2016., str. 10.
   
   
      (21)  SL L 228, 23.8.2016., str. 16.
   
   
      (22)  SL L 308, 16.11.2016., str. 8.
   
   
      (23)  SL L 333, 8.12.2016., str. 4.
   
   
      (24)  SL L 56, 3.3.2017., str. 1.
   
   
      (25)  SL L 56, 3.3.2017., str. 131.
   
   
      (26)  SL C 67, 3.3.2017., str. 16.
   
   
      (27)  SL L 71, 16.3.2017., str. 5.
   
   
      (28)  SL L 4, 7.1.2016., str. 1.
   
   
      (29)  Dopis od 13. lipnja 2014. koji se daje na pregled zainteresiranim stranama.
   
      (30)  SL C 67, 3.3.2017., str. 16.